google/wiki40b huggingface dataset:
Naiv.Super.

Handling

Naiv.Super. handler om den 25 år gamle jeg-personens frustrasjon over livet. Han har over lengre tid følt at verden er et truende og meningsløst sted å tilbringe livet. Hans verden knuses da han taper en krokketkamp mot sin bror ved et besøk hos foreldrene. Krokkettapet fører til at han møter veggen. Han slutter på universitetet, selger det meste han har og flytter inn i brorens leilighet, som han får låne mens broren er ute og reiser i et par måneder. Som «betaling» skal han videresende fakser som kommer inn til broren, til et faksnummer han har fått oppgitt. Han husker ikke hvor broren befinner seg, men tror kanskje det er Afrika. Etter hvert finner han ut at han er i Amerika.
I leiligheten fordriver han tiden med å lese og filosofere rundt tidens relativitet. Han skriver også lister, blant annet over ting han har og ikke har. Han kjøper dessuten et bankebrett fra Brio som han finner en slags terapi i å banke på. Ellers lengter han etter en kjæreste og lurer på hvorfor han ikke har en. Midt oppi dette prøver han å finne seg selv og forstå verden. 
I barnehagen i bakgården der brorens leilighet ligger, blir jeg-personen kjent med Børre, en liten gutt som liker sykkelen hans og bor i samme blokk.
Han får seg en kjæreste som heter Lise.
Michel Bréal

Liv og karriere

Etter å ha studert i Weissenburg, Metz og Paris, gikk han inn i École normale supérieure i 1852. I 1857 reiste han til Berlin, hvor han studerte sanskrit under Franz Bopp og Weber. Da han returnerte til Frankrike fikk han en avtale i avdelingen for orientalske manuskripter på Bibliothèque Impériale. I 1864 ble han proffesor i sammenlignende grammatikk ved Collège de France, i 1875 ble han medlem av Académie des Inscriptions spiser Belles-lettres og i 1879 ble han generalinspektør for høyere utdannelse inntil  kontoret ble avskaffet  i 1888. I 1890 ble han kommandør av Æreslegionen. Han døde i Paris.

Sommer-OL 1896

Bréal fant opp maratonløpet som ble arrangert for første gang under De 1. olympiske sommerlekene i 1896. Han var inspirert av historien om sendebudet Pheidippides, som hadde sprunget fra byen Marathónas til Aten for å fortelle at atenarane som hadde vunnet i slaget ved Marathónas.
Roman Hubník

Landslaget

Han ble tatt ut til Fotball-EM 2012 i Polen og Ukraina.
Han ble tatt ut i Tsjekkias EM-tropp til EM i Frankrike 2016.
Santa Claus Is Coming to Town

«Santa Claus Is Coming to Town» (noen ganger med Coming endret til Comin') er en amerikansk julesang. Sangen, som på norsk kanskje er bedre kjent som «Julenissen kommer i kveld» ble skrevet av komponisten John Frederick Coots og tekstforfatteren Harlan Gillespie. «Santa Claus Is Coming to Town» ble først fremført i Eddie Cantors radioshow i november 1934 og ble en øyeblikkelig slager med ordre om 100 000 noteeksemplarer den neste dagen og mer enn 400 000 eksemplarer solgt til jul.

Innspillinger

Den tidligst kjente innspilte versjonen av «Santa Claus Is Coming to Town» ble fremført av George Happel and the Hotel Taft Orchestra (med Sonny Schuyler som vokalist). Det var hovedsakelig en instrumental bortsett fra et 35 sekunder langt sanginnslag med Schuyler.
Den versjonen som lå på Variety-listene i desember 1934 var med Harry Reser og Tom Stacks som vokalist. Sangen ble en slager på noter og nådde en førsteplass. «Santa Claus Is Coming to Town» ble også innspilt 26. september 1935 av Tommy Dorsey & His Orchestra.
«Santa Claus Is Coming to Town» er en tradisjonell standardsang ved juletider, og den har blitt spilt inn av tallrike plateartister, slik som Gene Autry, Bing Crosby og The Andrews Sisters, Ella  Fitzgerald, Burl Ives, The Beach Boys, The Carpenters, The Cheetah Girls,  Diana Ross, Jackson Five, The Crystals, Dolly Parton, Frank Sinatra (i duett med Cyndi Lauper), Alan Jackson, Alice Cooper, Mariah Carey, Bruce Springsteen og hans E Street Band og Aerosmith.
I 1970 produserte Rankin-Bass et time langt animert TV-program basert på sangen med fortelleren Fred Astaire som beretter om den opprinnelige historien om julenissen.

Norsk versjon

Arne Bendiksen har skrevet den norske teksten med tittelen «Julenissen kommer i kveld».
Parapanamerikanske leker 2019

Parapanamerikanske leker 2019 var de sjette parapanamerikanske leker som ble arrangert. Mesterskapet ble arrangert i Lima i Peru. 
Mesterskapet er en multisportkonkurranse for utøvere i Amerika med fysiske handikapp, og cirka 2000 deltakere fra 30 land deltok.
Stortingsgata 16

Historikk

Siden bygningen stod ferdig i 1918 under navnet Opera Comique har det vært både operascene, teater, kino, revyscene, og hotell i Stortingsgata 16 .
I 1941 ble Deutsches Theater etablert i bygningen, som et propagandatiltak fra okkupasjonsmaktens side. Det ble da laget et tilbygg til scenen, salen ble endret og en egen losje ble satt opp på balkongen for Josef Terboven.
Etter krigen holdt Det norske teatret (1945-1985), Filmteatret (1985-2006) og Christiania Teater (2007-2010) til i bygningen.
I 2010 ble etasjene over teatersalen omgjort til hotellrom og samme året etablerte Doubletree by Hilton sitt første hotell i Norge her. Bygningen huser i dag Hotel Christiania teater. 
I 2015 ble foajeen totalrenovert.
Stortingsgata 16 ble fredet i 2015.
Blåsvart solvikler

Utseende

En liten (vingespenn 10-12 millimeter), mørk brunlig vikler. Forvingen har en firkantet, snøhvit flekk ved bakkanten, i den ytre delen noen mindre tydelige, sølvfargede striper, ellers uten tegninger. Bakvingen er brun.

Levevis

Man antar at larvene til denne uvanlige arten lever på bjørk.

Utbredelse

Arten er utbredt i sentrale og nordlige deler av Europa, men mangler i den østlige delen. Den finnes også i det nordlige Asia.
I Norge er den funnet i det sørligste Østlandet og i Aust-Agder.
Cool Linux

Cool Linux er en tidligere Linuxdistribusjon fra USA som var basert på Fedora. Distribusjonen var en del av LINUX EMERGENCY CD project.
Distribusjonen benyttet vindusbehandleren IceVW. Distribusjonen støttet datamaskinarkitekturen 32-biter x86.
Versjon 1.34 ble lansert 1. september 2002. Siste versjon var 2.3 som ble lansert 16. september 2003.
Tyskspråklige aviser utenfor hovedsakelig tyskspråklige land

Tyskspråklige aviser har blitt utgitt i en rekke land som har et annet hovedspråk enn tysk. Særlig har dette vært tilfelle i områder med tyskspråklig befolkning i Europa utenfor Tyskland, Østerrike, Sveits, Liechtenstein og Luxemburg, men også i andre verdensdeler utgis det tyskspråklige aviser. I USA, hvor tyskerne er den største etniske gruppen, utkom mange tyskspråklige aviser frem til første verdenskrig. I østeuropeiske land var det ofte jøder som var tyskspråklige og utgav tyskspråklige aviser. Flere av disse avisene var svært anerkjente og hadde stor innflytelse.
Aripert I

Langobardene

Langobardene var et germansk folkeslag som utvandret sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok Germania fra 98 e. Kr. og de ble av ham betegnet som dyktige krigere. På Ariperts tid var de etablert som herskere over store deler av Italia i det vakuum som hadde oppstått etter Vest-Romerrikets fall på 470-tallet og østgoternes knusende nederlag rundt 550. Det langobardiske riket i Italia varte fram til slutten av det 8. århundre.

Familie

Aripert var sønn av den bayerske hertug Gundoald av Asti (død 616) som tilhørte adelsslekten Agilulfingerne og som var bror til Theodelinde som hadde vært gift med den tidligere langobardiske kon Agilulf Gjennom bevisst inngifte ble agilolfingene den dominerende herskerfamilien i langobardenes rike fram til Aripert IIs død i 712.

Religionsstrid

Det er hevdet at Ariperts forgjenger ble drept fordi han bekjente seg til arianismen, en kristen trosretning som var utbredt bland germanske folk. Denne retningen sto i motstrid til den katolske kirkes syn, og Aripert ble innsatt som konge med støtte fra dem fordi han bekjente seg til den khalkedonensiske trosbekjennelsen. Den khalkedoniske trosbekjennelsen ble vedtatt under Konsilet i Khalkedon i 451 og gjaldt som den katolske kirkes offisielle syn. Under Aripert og i tiåret etter mistet arianismen sin innflytelse blant langobardene.

Langobarderriket etter Ariperts død

Etter Ariperts død i 661 ble han etterfulgt av sine to mindreårige sønner Perctarit og Godepert. De delte riket mellom seg, slik at Pectarit hadde sitt hovedkvarter i Mediolanum mens Godepert var i Ticinus. Det oppsto imidlertid strid mellom de to brødrene. Godepert søkte hjelp hos hertug Grimuald av Benevento, men striden endte med at Grimuald drepte Godepert, fordrev Perctarit og lot seg selv utrope til konge over langobardene i 662. Perctarit tok makten tilbake da Grimuald døde i 671.
Faisal-moskeen

Faisal-moskeen (eller Shah Faisal-moskéen, urdu: شاه فيصل مسجد) i Islamabad i Pakistan er en av de største, og en populær moské i den islamske verden. Den anses også for å være Pakistans nasjonale moské. Den dekker et område på 5 000 kv.m med plass til 100 000 besøkende til fredagsbønnen.
Initiativet til bygget kom fra Kong Fahd bin Abdul Aziz av Saudi-Arabia i 1966 og moskeen stod ferdig i 1986. Den ble bygget etter en anbudskonkurranse hvor det deltok arkitekter fra 17 land og det kom inn 43 forslag. Det var forslaget fra den tyrkiske arkitekten Vedat Dalokay som ble valgt. Byggesummen kom på 130 millioner saudiarabiske rijaler (om lag 850 million norske kroner).
Moskeen var, da den ble bygget den største i verden inntil 1993 da dan ble overgått av Hassan II Moské i Casablanka og forventede utvidelser av Masjid al-Haram Moskeen i Mecca og Al-Nasjid al-Nawabi i Medina vil rangeres på fjerdeplass.
Google Pay

Historie

Google Pay ble lansert under Google I/O-konferansen i 2015 (tjenesten ble på lanseringstidspunktet kalt «Android Pay»). Etter dette har tjenesten spredd seg til flere land og regioner. Per oktober 2018 var Google Pay tilgjengelig i over 20 land og regioner.

Sikkerhet og teknologi

Google Pay fungerer med debetkort og kredittkort utgitt av deltakende banker. For å godkjenne en betaling kreves tofaktorautentisering med fingeravtrykk (på Android-enheter som støtter dette) eller enhetens sikkerhetskode. Google Pay deler ikke brukerens ekte kortinformasjon. I stedet genereres virtuelle numre som representerer betalingskortene. Ifølge Google blir alt av betalingsinformasjon kryptert og sikret.

Støtte og bruk i Norge og Norden

Google Pay ble lansert i Norge, Sverige, Finland og Danmark 30. oktober 2018. De første bankene som åpnet opp for Google Pay i Norge var Brabank, Danske Bank, DNB, Komplett Bank, Monobank, Nordea, OBOS Banken, Revolut, Sparebanken Sør, og Storebrand. I juli 2019 ble Sbanken den ellevte norske banken som åpnet opp for Google Pay.
Alfvénbølger

Alfvénbølger og magnetosoniske bølger er ulike typer av magnetohydrodynamiske bølger i en magnetisert plasma (en plasma med et magnetfelt). Slike bølger oppstår naturlig ved alle typer forandringer i den magnetiserte plasmaen og er derfor av stor betydninger i alle typer plasmasystem, fra stjerner til fusjonsreaktorer.
Bølgene ble forutsett av den svenske fysikeren Hannes Alfvén i 1942 under hans arbeid med solflekkenes fysikk og rolle ved nordlys. Bølgene ble først bekreftet i laboratorieskala av S. Lundquist i 1949 og av Bo Lehnert ved Kungliga Tekniska högskolan i Stockholm i 1954. De har senere blitt påvist ved observasjoner av kosmiske fenomener.
CD-galakse

En cD-galakse er en tung og svært lyssterk galakse av elliptisk type som finnes i sentrum av rike galaksehoper. cD-galakser skiller seg fra vanlige galakser gjennom en svært omfattende halo av stjerner.
Fprint

fprint eller libfprint er åpen kildekode og et bibliotek for fingeravtrykklesere, som tilbyr en enkelt API for forskjellige avlesere.
Siste versjon er 0.5.1 som ble lansert 11. august 2013.
fprint ble inkludert i Fedora versjon 11 med et korresponderende PAM-modul.
Bohdan Bondarenko

Karriere

Han ble Juniorverdensmester (U20) 2008 med 2,25 m. I årene etter forbedret han sine personlige bestmerker til etterhvert 2,31 m utendørs og 2,27 m innendørs i utgangen av sesong 2012. 
I utendørssesongen 2013 hadde Bondarenko betydelig fremgang og forbedret sin personlige bestmerke først til 2,36 m under Diamond League stevnet i Birmingham 30. juni 2013 og bekreftet formen en uke senere under Athletissima, Diamond League stevnet i Lausanne med et hopp over 2,41 m, det høyeste hoppet i verden siden 1994. Etter 2,41 hoppet ble lista lagt på verdensrekordhøyden 2,46 og to av hans tre forsøk på den var ikke håpløst.
Han ble tildelt European Athlete of the Year Trophy, og utnevnt til Track & Field News Athlete of the Year for 2013.
Ting (forsamling)

Ting (av norrønt þing) var i norrøne tider en folkeforsamling hvor folket utøvet dømmende og lovgivende makt.
Ordet lever videre i politiske forsamlinger som allting, storting, folketing, sameting, odelsting, lagting og landsting, og i domstoler som tingretten, Borgarting, Eidsivating, Frostating og Gulating.

Tingsteder

Et tingsted ble gjerne bare kalt for «tinget» og plassert på kjente og synlige steder. Det var naturlig å finne et åpent område, eller slette, gjerne med et høydedrag, eller en haug som samlingspunkt. En haug, eller en voll, gav talerne, dommerne eller predikantene god oversikt over forsamlingen og landskapet rundt.
Tingsteder kunne også plasseres i forbindelse med gravhauger og andre gravsteder. Slike steder ble i middelalderen gjerne ansett som hellige, og var naturlige steder for religiøse samlinger.
Det er flere stedsnavn som viser at et sted trolig har vært et sted for folkesamlinger og ting.

Tinghaug

Tinghaug er et stedsnavn som viser til at stedet har vært et sted for folkesamling, et tingsted, men gjerne også et sted for kulturelle tilstellinger og religiøse handlinger.
På garden Hauge i Gloppen i Sogn og Fjordane, ligger Vestlandets største tinghaug. «Tinghaugen på Hauge» blir lokalt kalt for Karnilshaugen etter gården den ligger på. På denne haugen er det unike lysforhold ved solhverv som gjør at det trolig var en del religiøs aktivitet her.
Tinghaug i Klepp på Jæren er også et kjent som det høyeste stedet på «Låg-Jæren», med sine 102 meter over havet. Fra haugen er det godt utsyn over Jæren og Nordsjøen. Det lå tidligere en liten gravhaug på toppen av Tinghaug. Området har trolig vært benyttet som tingsted på Midt-Jæren.

Tingvoll

Tingvoll er et stedsnavn samme opphav. Tingvoll er en kommune på Nordmøre i Møre og Romsdal. Tingvoll var trolig er sentralt tingsted i denne delen av Nordmøre. Det antas at det gamle tingstedet lå hvor den gamle steinkirken Tingvoll kirke ligger idag. Kommunen valgte også «kirketunet som tingsted» som tusenårssted.
Navnet Tynwald er nasjonalforsamlingen på Isle of Man og islandske Þingvellir har begge navn som er avledet fra norrønt språk, Þingvǫll (tingvoll).
Kisumu Marathon 2017

Kisumu Marathon 2017 ble arrangert i Kisumu i Kenya 17. desember 2017.
Laura-saken

Laura-saken er navnet på den norske uoppklarte drapssaken hvor en 94 år gammel dame fra Molde ble funnet bakbundet og kvalt i sin egen seng 27. desember 1991. Saken har flere ganger blitt gjenopptatt, uten videre resultat.

Saken

Samme kveld som damen ble funnet drept ble hennes grandnevø arrestert og siktet for drapet. Grandnevøen, som bodde i den dreptes hus, ble både varetektsfengslet og siktet. Han hevdet han lå og sov i husets andre etasje da grandtanten ble overfalt og kvalt. Etter at han fant grandtanten Laura død, ble han hentet inn til et rutinemessig politiavhør. Under fengslingsmøtet hevdet politijuristen at det ikke var funnet tegn til innbrudd i boligen. I 1993 ble saken henlagt «etter bevisets stilling». Privatetterforsker Tore Sandberg har gransket drapssaken, og mener politiet tuklet med bevisene i saken, dette ble også fremlagt i tv-serien Brennpunkt i 2005.
Sør-Trøndelag Distriktslag for Idrett

Sør-Trøndelag Distriktslag for Idrett (stiftet 1919) var et organisasjonsledd under Norges Landsforbund for Idrett 
og et fellesorgan for idrett i Sør-Trøndelag (unntatt Trondhjem) i perioden 1919-1940.
Sør-Trøndelag Distriktslag for Idrett ble dannet sammen med 20 andre distriktslag i 1919. 
Etter sammenslåingen med arbeideridrettskretsene, ble de nye kretsene Sør-Trøndelag Idrettskrets og Fosen Idrettskrets dannet i 1945.
Beltelegging

Beltelegging er et tvangstiltak som brukes i psykiatrisk behandling for å hindre en pasient i å utøve skade på seg selv eller andre. I dag blir det anvendt i Norge som mekanisk tvangsmiddel i psykiatrien, beskrevet i Lov om Tvungen Psykisk Helsevern, bl.a. §4-8 Beltelegging er ikke tillatt brukt i tereapeutisk behandlingsøyesmed, men blir brukt for å hindre skade på personal, pasient eller inventar etter at alle lempeligere midler har vært forsøkt. Beltelegging skjer når pasienten utagerer voldelig, eller det er særlig høy fare for dette. Det er ikke lov å beltelegge barn i Norge under 16 år, derimot kan lengre fastholding bli brukt for pasienter under 16 år.
Tvangsmidler som nevnt i psykisk helsevernloven § 4-8, kan bare anvendes i institusjon som er godkjent for å ha ansvar for pasienter under tvungen observasjon eller tvungent psykisk helsevern med døgnopphold og kan bare utføres av godkjent helsepersonell.
Når en pasient beltelegges er det nødvendig med tilstrekkelig personell for å unngå skader, særlig om pasienten motsetter seg beltelegging. Pasienten beltefikseres på beina og armene. Magen fikseres med magebelte. Pasienten låses fast i en belteseng. En pasient i belter skal alltid ha kontinuerlig tilsyn av helsepersonell.
Pasienten skal løses fortest mulig ut av beltene, dette kan gjøres gradvis ved at pasienten kan løses diagonalt og opp i transportbelter før fikseringen oppløses helt.
Alle som blir beltelagt ved norske institusjoner har klagerett. Klagen rettes sykehusets kontrollkommisjon. Alle pasienter får av kommisjonen utdelt egen advokat. Ved enhver beltelegging skal det fattes vedtak av avdelingens overlege og protkollføres. Ansvarlig sykepleier kan fatte vedtak om bruk av mekaniske tvangsmidler ved overlegens fravær.
Henry Model 1860

Historie

Den originale Henry-riflen ble utviklet av Benjamin Tyler Henry som en forbedring av den mislykkede Volcanic Repeating Rifle. Fra sommeren til oktober 1862 ble 900 rifler produsert. Da produksjonen nådde maks i 1864, lå produksjonen på 290 rifler i måneden. Ved produksjonsslutt i 1866 var det blitt produsert ca. 14 000 våpen. På det amerikanske samlermarkedet ligger prisen på en original Henry på $14 000 og oppover, og våpen er blitt solgt for så mye som $60 000 (i november 2006).

Moderne produksjon

Det produseres i dag nye våpen, såkalte replicaer, av Henry-riflen. I 1973 kjøpte Louis Imperato våpenprodusenten Iver Johnson og begynte å lage en .22LR-versjon av M1 Karabin. I 1993 startet Imperato et firma som ble kalt Henry Repeating Arms Co. som produserer en .22LR-rifle som utseendemessig er lik Henry-rifler, men er mekanisk mer lik Marlin-bøylerepeterrifler. Firmaet har heller ingen tilknytning til Benjamin T. Henry, New Haven Arms Co. eller Winchester.
Uberti produserer også en mer tro kopi av Henry-riflen, men disse leveres i kaliber som .44-40 og .45 Long Colt, da randtente .44 Henry-patroner ikke produseres lenger. Disse våpnene brukes ofte i konkurranseformer som cowboyskyting og av borgerkrigsreenactors i USA.
Jhunjhunun (distrikt)

Demografi

Ved folketellingen i 2011 var det 2 139 658 innbyggere i distriktet, mot 1 913 689 i 2001. Den urbane befolkningen utgjør 22,91 % av befolkningen.
Barn i alderen 0 til 6 år utgjorde 13,34 % i 2011 mot 17,52 % i 2001. Antallet jenter i den alderen per tusen gutter er 831 i 2011 mot 863 i 2001.
Skyting under Sommer-OL 2012 – 25 m pistol kvinner

Seier til koreansk tenåring

Etter at den 19 år gamle sørkoreanske jenta Kim Jang-Mi hadde forbedret den olympiske rekorden på den innledende skytingen med ett poeng til 591 poeng, og hvor hun ledet med 5 poeng til thailandske Tanyaporn Prucksakorn var det duket for finale hvor det skilte 8 poeng mellom de åtte finalistene. Etter knallhard finaleskyting fra tittelforsvarer Chen Ying, var Kim Jang-Mi en stund nede på andreplass, men etter en god sisteserie på 51,8 gikk til slutt gullet til Sør-Korea med en margin på ett poeng. Ukrainske Olena Kostevytsj tok bronsemedaljen.
Degania

Degania, eller Deganya (hebraisk: דגניה), er oppfattet som den første Israelske kibbutz. Den ble grunnlagt i 1910 av 10 jødiske menn og 2 kvinner som utvandret fra Russland og nærliggende områder etter 1905-revolusjonen i Russland. Lederen for bosetterne var Yossef Baratz. Området var på den tiden en del av Det osmanske riket.

Beliggenhet

Området ligger i det sydlige Galilea, ved øvre enden av Jordandalen og i den søndre enden av Genesaretsjøen. Området langs Jordanelven var myrlendt, og dalsidene steinete.

Starten

Ni av de tolv opprinnelige bosetterne utvandret samtidig fra det samme geografiske området i nåværende Romania, som kalte seg for «Hadera»-fellesskapet. Området de slo seg ned i ble på denne tiden kalt for Umm Juni, og lå nær den arabiske landsbyen Samach. Kort tid etter etableringen skrev en av bosetterne (Yossef Bussel) et brev til det israelske bosetterkontoret: «Vi vil herved informere Dem om at vi har kalt vår nye bosetting for Degania, etter de fem ulike kornslagene vi dyrker; hvete, bygg, havre, mais og durra.» Dette navnet ble umiddelbart akseptert, og den gamle betegnelsen Umm Juni ble glemt.

Betydning

Degania ble av de opprinnelige bosetterne markedsført som et idealsamfunn. Den kollektivistiske tanken som var grunnlaget for etableringen, ble et mønster for alle de israelske kibbutzene. Degania ble hjemstedet til mange av de israelske idealistiske filosofer og poeter, blant annet Rachel Bluwstein, A.D. Gordon og Joseph Trumpeldor. Etableringen foregikk imidlertid i et område som ble benyttet som beiteområde av lokale beduiner, og dette førte til (i likhet med de øvrige israelske bosettinger) konflikter med lokalbefolkningen.
Degania er blitt et symbol for alle israelske kibbutzer.
Helt fra starten av har imidlertid Degania ikke betegnet sitt samfunn som en vanlig kibbutz, men som en «Kevutza», fordi den har vektlagt familien som samfunnets grunnpilar, og har i motsetning til de ordinære kibbutzer tillatt barna å overnatte sammen med sine foreldre. Degania har dessuten tillatt innleid arbeidskraft.
I israelsk sammenheng er Degania imidlertid en liten kibbutz, både når det gjelder folketall og geografisk utstrekning.
STS-113

Høydepunkter fra ferden

Endeavour koblet seg sammen med den internasjonale romstasjonen ISS 25. november 2002. STS-113 leverte Ekspedisjon 6 til ISS. Dette teamet kom til ISS for en 4 måneders periode. Ekspedisjon 5 sitt mannskap, returnerte til Jorden ombord på STS-113, og avsluttet dermed en 185 dager lang opphold i verdensrommet.
I løpet av ferden, installerte mannskapet på STS-113 sammen med Crew 6 ombord på ISS den nye ‘P1 truss’ på romstasjonen. Det ble gjennomført tre romvandringer (EVA) for komplettere og aktivere den nye installasjonen, og mengder av utstyr ble overført fra romfergen til romstasjonen.